CELEX: 62007CN0502
Language: fi
Date: 2007-11-16 00:00:00
Title: Asia C-502/07: Ennakkoratkaisupyyntö, jonka Naczelny Sąd Administracyjny (Puolan tasavalta) on esittänyt 16.11.2007 — K-1 Sp. z o.o. w Toruniu v. Dyrektor Izby Skarbowej w Bydgoszczy

26.1.2008   
            
            
               FI
            
            
               Euroopan unionin virallinen lehti
            
            
               C 22/30
            
         Ennakkoratkaisupyyntö, jonka Naczelny Sąd Administracyjny (Puolan tasavalta) on esittänyt 16.11.2007 — K-1 Sp. z o.o. w Toruniu v. Dyrektor Izby Skarbowej w Bydgoszczy
   (Asia C-502/07)
   (2008/C 22/55)
   Oikeudenkäyntikieli: puola
   Ennakkoratkaisua pyytänyt tuomioistuin
   Naczelny Sąd Administracyjny
   Pääasian asianosaiset
   
      Kantaja: K-1 Sp. z o.o. w Toruniu
   
      Vastaaja: Dyrektor Izby Skarbowej w Bydgoszczy
   Ennakkoratkaisukysymykset
   
               1)
            
            
               Sulkevatko jäsenvaltioiden liikevaihtoverolainsäädännön yhdenmukaistamisesta 11.4.1967 annetun ensimmäisen neuvoston direktiivin 67/227/ETY (1) 2 artiklan 1 ja 2 kohta, luettuna yhdessä jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (2) 2 artiklan, 10 artiklan 1 kohdan a alakohdan sekä 10 artiklan 2 kohdan kanssa, pois mahdollisuuden velvoittaa arvonlisäverovelvollinen maksamaan Puolan tavaroista ja palveluista perittävästä verosta 11.3.2004 annetun lain (ustawa o podatku od towarów i usług) (Dz. U. N:o 54, 535 jakso muutoksineen) 109 §:n 5 ja 6 momentin mukaista lisäveroa siinä tapauksessa, että arvonlisäverovelvollisen todetaan ilmoittaneen jättämässään veroilmoituksessa maksettavaksi kuuluvaa suuremman hyvitettävän verojen erotuksen määrän tai veronpalautuksen määrän?
            
         
               2)
            
            
               Voivatko jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 27 artiklan 1 kohdassa tarkoitetut ”erityistoimenpiteet”, kun otetaan huomioon niiden ominaispiirteet ja tavoitteet, tarkoittaa mahdollisuutta asettaa arvonlisäverovelvolliselle veroviranomaisen päätöksellä lisävero silloin, kun todetaan, että verovelvollinen on ilmoittanut liian suuren hyvitettävän verojen erotuksen määrän tai veronpalautuksen määrän?
            
         
               3)
            
            
               Sisältyykö jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 33 artiklassa tarkoitettuun lupaan oikeus asettaa 11.3.2004 annetun Puolan arvonlisäverolain 109 §:n 5 ja 6 momentissa tarkoitetun kaltainen lisävero (Dz. U. N:o 54, 535 jakso muutoksineen)?
            
         
      (1)  EYVL 71, s. 1301–1303.
   
      (2)  EYVL L 145, s. 1–40.